kardosdrur/scandi-wiki huggingface dataset:
Vratsa

Vratsa er en by i det nordvestlige Bulgarien, med et indbyggertal (pr. 2008) på cirka 69.000. Byen er hovedstad i Vratsa-provinsen, og ligger ved foden af Balkanbjergene.

I Harry Potter bøgernes fiktive univers er Vratsa hjemstavnen for et professionelt Quidditch hold, nemlig The Vratsa Vultures. Dette berømte hold har vundet Europamesterskabet i Quidditch hele 7 gange.

Ekstern henvisning 

Byer i Bulgarien
Vidin

Vidin er en by i det nordvestligste hjørne af Bulgarien, med et indbyggertal (pr. 2005) på cirka 68.000. Byen er hovedstad i Vidin-provinsen, og ligger tæt ved grænserne nabolandene Serbien og Rumænien.

Henvisninger 

Byer i Bulgarien
Byer ved Donau
Blagoevgrad

Blagoevgrad er en by i det sydvestlige Bulgarien med  indbyggere. Byen er hovedstad i Blagoevgrad-provinsen, der på grund af det nærtliggende bjerg Pirin også er kendt som Pirin-Landsdelen (Pirinski Kraj) eller Pirin-Makedonien (Pirinska Makedonija). Byen ligger tæt ved grænsen til nabolandet Nordmakedonien.

Kilder og henvisninger

Byer i Bulgarien
Fuhse

Fuhse er en flod i Niedersachsen i Tyskland og en af sidefloderne til Aller fra vest med en længde på 98 kilometer. Navnet blev stavet Fuse på kort fra 1800-tallet og tidligere, og man mener at det kommer fra det antikke navn Fosa efter den germanske stamme Fosi (eller omvendt).

Floden har sit udspring på vestsiden af Oderwald, ved foden af Harzen mellem Bad Harzburg og Wolfenbüttel. Kilden ligger i kommunen Flöthe nær Schladen, og herfra løber Fuhse vestover mod Salzgitter. Floden snor sig nordover og løber gennem Peine, Dollbergen og Uetze til Celle hvor den munder ud i Aller. Den vigtigste sideflod til Fuhse er Erse, som munder ud i Fuhse ved Uetze.

Floder i Niedersachsen
Harzen
Kazanlak

Kazanlak er en by i det centrale Bulgarien, med et indbyggertal (pr. 2010) på 48.818. Byen ligger i Stara Zagora-provinsen. Geografisk set ligger byen i Rosendalen, og som følge heraf har byen en stor produktion af rosenolie, der har givet byen tilnavnet "Rosebyen". Byen er også kendt for Den thrakiske grav i Kazanlak.

Noter

Eksterne henvisninger 

Byer i Bulgarien
Stadtbredimus

Stadtbredimus (luxembourgsk: Stadbriedemes) er en kommune og et byområde i Luxembourg. Kommunen, som har et areal på 10,17 km², ligger i kantonen Remich i distriktet Grevenmacher. I 2005 havde kommunen 1.281 indbyggere. 

Kommuner i Luxembourg
Jambol

Jàmbol er en by i det sydøstlige Bulgarien, med et indbyggertal på . Byen er hovedstad i Jambol-provinsen og ligger ved bredden af Tundzha-floden.

Kildeangivelser 

Byer i Bulgarien
Waldbredimus

Waldbredimus (luxembourgsk: Waldbriedemes) er en kommune og et byområde i Luxembourg. Kommunen, som har et areal på 12,57 km², ligger i kantonen Remich i distriktet Grevenmacher. I 2005 havde kommunen 853 indbyggere.

Kommuner i Luxembourg
Wellenstein

Wellenstein (luxembourgsk: Wellesteen) er en kommune og et byområde i Luxembourg. Kommunen, som har et areal på 7,42 km², ligger i kantonen Remich i distriktet Grevenmacher. I 2005 havde kommunen 1.297 indbyggere. 

Kommuner i Luxembourg
Veliko Tarnovo

Veliko Tarnovo er en by i det centrale Bulgarien, med et indbyggertal (pr. 2008) på cirka 72.000. Byen er hovedstad i Veliko Tarnovo-provinsen, og ligger ved bredden af Jantra-floden.
Veliko Tarnovo var hovedstad og et kulturcenter i det Andet bulgarske rige.

Galleri 

Byer i Bulgarien
Moderne krigsførelse

Moderne krigsførelse beskriver perioden fra 1980'erne, hvor informationssamfundet begyndte at påvirke militær doktrin og teknologi. Udtrykket omfatter konflikter hvor mindst en af parterne er en industrialiseret stat.

Den vigtigste konsekvens af informationssamfundets indtog i krigsførelsen er at fokusset er flyttet fra platformbaseret krigsførelse til netværksbaseret krigsførelse. Dette beskriver effekten af at man i mindre grad tæller antal krigsskibe og kampvogne, og mere forsøger at samle og bruge information for at bruge mere begrænsede virkemidler på en mere eksakt måde. Selve våbnene er de samme som tidligere, men de har meget elektronik i tillæg, og brugen har ændret sig.

Efter den kolde krigs afslutning er militære budgetter verden rundt blevet reduceret. Sammen med en social tendens hvor der er mindre tolerance overfor både egne og civile tab har dette skabt en situation hvor informationsoverlegenhed, altså evnen til at have den bedste oversigt over slagmarken og fjendens intentioner og dispositioner, er blevet et mål for en styrkes slagkraft.

På den tekniske side er der flere tendenser som sammen har gjort dette muligt: Computere og sensorer er blevet lettere, mere robuste og billigere, efter som elektronikken de er bygget op af er blevet billigere og bedre. Den udbredte tilgængelighed af satellitnavigation har gjort det enklere at holde oversigt over egne styrker, for eksempel med automatisk positionsrapportering. Overvågningssatellitter af forskellige slags kan give data som hurtigt kan bearbejdes af nye, kraftige computere og gøres tilgængelig i feltet.

Præcisionsvåben sætter også sit præg på moderne krigsførelse. Efter som præcisionstyrede våben er blevet mere pålidelige, kræves der mindre og mindre volume af bomber, granater og missiler for at opnå ønsket effekt.

Krig
Faun

Faun er den romerske mytologis svar på den græske satyr. Satyrer og fauner er skovånder, som ligner mennesker fra livet og op, bortset fra de spidse ører og små horn i panden, men har i øvrigt også behårede gedebukkeben og klove. De kan rigtig godt lide musik og dans og er oftest ufarlige for mennesker. Deres yndlingsbeskæftigelse er at jage nymfer, som de lokker til med deres musik, og de kan også lokke halvblods nymfer til sig. Satyrer og fauner nedstammer fra den græske gud Pan.

Se også 
 Faunus

Eksterne henvisninger 

Overnaturlige væsner
Mytologi fra Romerriget
Jan Popiel

Jan Popiel (født 9. oktober 1947 i Virum, Danmark) er en pensioneret professionel ishockeyspiller, der spillede 296 kampe i World Hockey Association. Han spillede for Chicago Cougars, Denver Spurs, Ottawa Civics, Houston Aeros og Phoenix Roadrunners.

Popiel blev draftet som nummer 10 i NHL-draften 1964 af Chicago Black Hawks, hvilket gjorde ham til den hidtil højest draftede dansker i NHL's historie. Popiel voksede dog op i Canada.

Ishockeyspillere fra Danmark
Personer fra Virum
Poul Popiel

Poul Peter Popiel (født 28. februar 1943 i Søllested, Danmark) er en pensioneret NHL-back og cheftræner. Han spillede i OHA, AHL, WHA, NHL, CPHL, og IHL. Han spillede 12 kampe i IHL for Muskegon Mohawks før han halvvejs gennem sæsonen trak sig tilbage og blev cheftræner. Han blev den første spiller, sammen med Garry Peters, der vandt Ken McKenzie Trophy (i 1963-64.) Popiel skød med højre.

Popiel var kort i nyhederne i starten af 2007. New York Islanders kaldte Frans Nielsen op til holdet, og han gjorde sin NHL-debut 6. januar. På dette tidspunkt mente Islanders, at Nielsen var den første danskfødte spiller i NHL. Det viste sig dog at Popiel havde slået Nielsen med omkring 40 år.

Popiel var dog blevet amerikansk statsborger før sin debut, hvilket gav Nielsen æren af at være den første danske statsborger i en NHL-kamp. Desuden er Nielsen den første danske NHL-spiller, der er i hvert fald delvist trænet i det danske juniorhockey-system.

Trofæer 
 Ken McKenzie Trophy

Ishockeyspillere fra Danmark
NHL-spillere
Frederick Loewe

Frederick Loewe (10. juni 1901 i Berlin – 14. februar 1988)
var en amerikansk musicalkomponist. 
Sammen med forfatteren Alan Jay Lerner skabte han musicals som Brigadoon (1947), 
Paint your wagon (1952), 
My Fair Lady (1956), Gigi (1957/1958) og Camelot (1960).

Gigi var oprindelig en musicalfilm med premiere i 1958 og fik først sin teateropførelse i 1973.
Loewe vandt sammen med Lerner 1959 Oscaren for bedste originale sang for titelsangen Gigi.

Efter Camelot trak Loewe sig tilbage og det var først i 1971 at han og Lerner igen arbejdede sammen, da Lerner sendte ham et filmmanuskript til Den lille prins.
Loewe's musik til filmen blev ifølge Lerner ændret til ukendelighed af instruktøren Stanley Donen.

Henvisning

Eksterne henvisninger 
 

Musicalkomponister
Komponister fra USA
Isambard Kingdom Brunel

Isambard Kingdom Brunel (født 9. april 1806, død 15. september 1859) var en britisk ingeniør, søn af Marc Isambard Brunel og Sophia Kingdom. Han er kendt for skabelsen af den bredsporede Great Western Railway, en serie berømte dampskibe og mange vigtige broer.

Selv om Brunels projekter ikke altid var succesfulde, indebar de ofte løsningen af ingeniørmæssige problemer. I sin korte karriere opnåede han mange ingeniørmæssige nyskabelser: fx bygningen af den første tunnel under en sejlbar flod og udviklingen af det første skruedrevne oceangående jernskib, det hidtil største skib (SS Great Britain). 

Brunel led i mange år af nyreproblemer. Han døde 53 år gammel af en blodprop. Han siges at have røget 40 cigarer om dagen og kun sovet fire timer.

Referencer

Eksterne henvisninger 

Ingeniører fra Storbritannien
Personer i den industrielle revolution
Briter i 1800-tallet
Personer fra Portsmouth
Marc Isambard Brunel

Sir Marc Isambard Brunel FRS (født 25. april 1769, død 12. december 1849) var en fransk ingeniør som bosatte sig i England. Han foretrak navnet Isambard, men er kendt som Marc for at undgå forveksling med hans berømte søn Isambard Kingdom Brunel.

Som den yngre søn af en landmand i Normandiet var det meningen, at han skulle være præst, men han var mere praktisk orienteret og blev søofficerskadet. Efter den Franske Revolution flygtede han i 1793  til USA, hvor han blev chefingeniør i New York. I 1799 flyttede han til England, som bød ham større muligheder for udvikling af maskiner til masseproduktion, og som var hjemsted for hans forlovede Sophia, som han havde mødt i Frankrig. Hans første success var en metode til produktion rignings(taljer) til flåden i Portsmouth Block Mills. Det var den første virkelige industrielle serieproduktion; hans partnere var Samuel Bentham og Henry Maudslay.

Han var maskiningeniør og udviklede savværksmaskiner, idet han indgik kontrakter med den Britiske Regering ved Chatham og Woolwich værftet, hvor han anvendte sine erfaringer fra Portsmouth Block Mills. Han byggede sit eget savværk i Battersea i London (nedbrændt 1814), og konstruerede savværker til entreprenører. Han udviklede maskiner til masseproduktion af soldaterstøvler, men før han nåede op på fuld produktionskapacitet, faldt efterspørgslen på grund af afslutningen af Napoleonskrigene. Brunel gik konkurs og sad fængslet i King's Bench i Southwark.

Ingeniører fra Storbritannien
Personer i den industrielle revolution
Medlemmer af Royal Society
Henri Marc Brunel

Henri Marc Brunel (født 27. juni 1842, død 7. oktober 1903) var en engelsk ingeniør. Han var anden søn af den kendte engelske ingeniør Isambard Kingdom Brunel.

Han er især kendt for samarbejdet fra 1878 med Sir John Wolfe-Barry, som han konstruerede Blackfriars Railway Bridge over Themsen sammen med. Andre af deres arbejder var havnen i Barry i det sydlige Wales og Creagan Bridge, jernbanebroen over Loch Creran ved Dallachoilish (i nærheden af Oban) i Skotland (tilskrives Wolfe-Barry, H.M. Brunel og E.M. Crutwell).

Ingeniører fra Storbritannien
Briter i 1800-tallet
Carl Friedrich Goerdeler

Carl Friedrich Goerdeler (31. juli 1884 – 2. februar 1945) var en tysk jurist og nationalkonservativ politiker. Han tilhørte en af de førende grupper i den tyske modstand mod nazismen og skulle efter 20. juli-attentatet efter planerne have overtaget rigskanslerembedet.

Goerdeler kom fra en prøjsisk embedsmandsfamilie. Fra 1911 var han kommunalpolitiker, og fra 1930 til 1937 var han Leipzigs overborgmester og var desuden flere gange på tale som rigskansler.

Han så i begyndelsen positivt på den nazistiske magtovertagelse, men på grund af sit konservative livssyn var han imod medlemskab af NSDAP, og han udviklede sig frem til 1936 til en overbevist modstander af regimet. Da mindesmærket i Leipzig for den jødiske komponist Felix Mendelssohn Bartholdy i november 1936 blev ødelagt, trådte Goerdeler demonstrativt tilbage fra overborgmesterposten. I de følgende år rejste han rundt i Vesten for at advare mod nazismen.

Ved begyndelsen af 2. verdenskrig dannedes omkring Goerdeler en gruppe af civile modstandsfolk, der ønskede at bringe det nazistiske overherredømme til fald. Denne såkaldte "Goerdeler gruppe" ("Goerdeler Kreis") udgjorde et åndeligt center for oppositionen mod Hitler og havde talrige kontakter med andre modstandsgrupper, ikke mindst den militære omkring Ludwig Beck. Efter sammenbruddet af 20. juli-attentatet blev Goerdeler dømt til døden af den såkaldte Folkedomstol og den 2. februar 1945 henrettet i Berlin-Plötzensee fængslet.

Eksterne henvisninger 

Borgmestre fra Tyskland
20. juli-attentatet
Personer myrdet af Nazityskland
Personer henrettet ved hængning
Modstandsfolk fra Tyskland
Ulrich von Hassell

Christian August Ulrich von Hassell (12. november 1881 – 8. september 1944) var en tysk kommunalpolitiker, diplomat og modstandsmand. Helt fra begyndelse af 2. verdenskrig fungerede von Hassel som mellemmand mellem de konservative modstandsgrupper omkring Carl Friedrich Goerdeler og Ludwig Beck og de yngre modstandsfolk i Kreisau-kredsen (Kreisauer Kreis). I forbindelse med 20. juli-attentatet 1944 blev han stillet for Folkedomstolen under den berygtede og fanatiske retspræsident Roland Freisler og henrettet.

Eksterne henvisninger 

20. juli-attentatet
Personer henrettet ved hængning
Personer myrdet af Nazityskland
Modstandsfolk fra Tyskland
Albrecht Mertz von Quirnheim

Albrecht Ritter Mertz von Quirnheim (25. marts 1905 – 21. juli 1944) var en tysk officer og deltager i modstanden mod Hitler. Han medvirkede i 20. juli-attentatet og blev henrettet.

Noter

Eksterne henvisninger 

20. juli-attentatet
Personer henrettet ved skydning
Personer myrdet af Nazityskland
Modstandsfolk fra Tyskland
Riddere fra Tyskland
Werner von Haeften

Werner Karl von Haeften (9. oktober 1908 – 21. juli 1944) var en tysk officer, der deltog i den militære konspiration mod Hitler og medvirkede i 20. juli-attentatet.

Eksterne henvisninger 

20. juli-attentatet
Personer henrettet ved skydning
Personer myrdet af Nazityskland
Modstandsfolk fra Tyskland
Fisseha Adugna

Fisseha Adugna (født 27. september 1955) var etiopisk diplomat, og tidligere ambassadør i Storbritannien.

Fisseha er født i Fiche, Shoa i Etiopien. Efter gymnasiet (high school), påbegyndte han studierne ved Addis Ababa University, hvor han fik en bacherlorgrad i International politik (International Relations). Han tog senere en mastergrad i Diplomatic Services and International Organisations på Diplomakadamiet i Wien, Østrig.

Fisseha begyndte sin diplomatiske karriere hos det etiopiske udenrigsministerium i 1980, og avancerede over årene på den diplomatiske rangstige. I 1992 blev han flyttet til diplomatisk arbejde på ambassaden i Washington, D.C., men i december 2000 blev han udnævnt Chargé d'affaires på den etiopiske ambassade i London. Han blev udnævnt ambassadør 8. marts 2002.

Fisseha er gift og har 2 børn. Han taler oromo, amharisk, engelsk, fransk og tysk.

Ekstern henvisning 
 Officiel biografi 

Diplomater
Personer fra Etiopien
Blücher (lokomotiv)

Blücher var et af de første jernbanelokomotiver, bygget af George Stephenson i 1814 til for Killingworth gruberne.

Med Blücher indførtes en række tekniske fornyelser:
Hjul med flanger til at holde lokomotivet på sporet
Trækkraften baseredes på opnåelse af friktion mellem hjul og skinne
Stempelstænger forbundet direkte med hjulene

Blücher kunne trække en last på 30 tons ved en hastighed af 4 mph. Det blev opkaldt efter den prøjsiske general general Gebhard Leberecht von Blücher, som efter en forceret march ankom i tide til slaget ved Waterloo og hjalp med at besejre Napoleon.
 
Stephenson var ikke tilfreds med Blücher’s ydelse, men det han lærte ved konstruktionen fik ham bl.a. til at lede spilddampen fra cylinderen op gennem skorstenen, hvorved den skabte bedre træk og dermed forbedrede forbrændingen i fyret. Dette medførte store forbedringer af hans senere lokomotiver.

Blücher har ikke overlevet. Stephenson genbrugte delene fra det, ved udviklingen af senere lokomotiver.

Damplokomotiver
Richard Rodgers

Richard Charles Rodgers (født 28. juni 1902, død 30. december 1979) var en amerikansk musical -komponist.
Han arbejdede sammen med forfatterene Lorenz Hart og Oscar Hammerstein II.

Mange af Rodgers sange med Lorenz Hart er blevet del af den amerikanske sangskat og indspillet i stort tal af for eksempel Ella Fitzgerald.
Ella Fitzgerald Sings The Rodgers And Hart Song Book — et af albummene i hendes berømte "song book"-serie — indeholdt 35 Rodgers og Hart sange.

Sangen It Might as Well Be Spring (fra State Fair) gav Rodgers & Hammerstein en Oscar for bedste sang i 1945.

Med Oscar Hammerstein II skabte Rodgers en række populære musicals, blandt andet Oklahoma! (1943), Carousel (1945), South Pacific (1949), The King and I (1951) og The Sound of Music (1959).

Musicalkomponister
Komponister fra USA
Soxhlet

En Soxhlet er et stykke laboratorieudstyr opfundet i 1879 af Franz von Soxhlet. Det benyttes ofte til at ekstrahere fedtstof ud af en fedtholdig prøve ved hjælp af et organisk opløsningsmiddel.

Når der varmes tilstrækkeligt på den rundbundede kolbe, således at det organiske opløsningsmiddel bringes i kog, stiger dampen op til svalerøret. Da svalerøret er afkølet, vil dampen kondenseres, hvorefter det kondenserede opløsningsmiddel vil dryppe ned på ekstraktionshætten. Når tilstrækkelig kondens er dryppet ned på ekstraktionshætten, vil væsken i ekstraktionskammeret vende, dette foregår gennem overløbsrøret. Helt præcist sker vendingen, når væsken er i niveau med toppen af det smalle stigrør. Denne proces gentager sig selv, så længe der er varme på kolben og tilstrækkeligt ekstraktionsvæske i den.

Referencer

Laboratorieudstyr
Herlev Kommune

Herlev Kommune, som dækker et område på 12 km². Kommunen ligger i Region Hovedstaden og er den tredjemindste kommune i Danmark, arealmæssigt.

Herlev Kommune består hovedsageligt af to byområder: Herlev og Hjortespring.

Herlev Kommune er omgivet af Furesø, Gladsaxe, København, Rødovre, Glostrup og Ballerup kommuner.

Postnummer 2730 Herlev omfatter et større område end Herlev Kommune.

Danmarks højeste bygning, Herlev Hospital, er beliggende i kommunen.

I forbindelse med Kommunalreformen i 2007 blev kommunen ikke berørt.

Historie 
Herlev Kommune er en relativt ung kommune, da den først blev udskilt fra Gladsaxe i 1909, men landsbyen Herlev kan spores ca. 700 år tilbage.

Kuriosa 
Før automatiseringen havde Herlevs telefoncentral navnet Yrsa (i det demiautomatiske system, hvor man drejede de to første bogstaver, var "HE" brugt af Hellerup).

Foreninger i Herlev 
 Herlev Løbe og Atletikklub
 Herlev Rebels, amerikansk fodbold
 Herlev Ishockey Klub
 Herlev Musikskole
 Herlev Revy og Teater
 Herlev Dykkerklub
 Herlev Tennisklub
 Herlev Tambourkorps
 Herlev Cykelklub
 Herlev/Hjorten Squashklub
 Herlev boxing
Eksternt link: Foreningsvejviser for Herlev

Venskabsbyer 
 Nesodden, Norge
 Höganäs, Sverige
 Seltjarnarnes, Island
 Lieto, Finland
 Pâmiut, Grønland
 Eberswalde, Tyskland

Politik

Nuværende byråd

Byråd 2018-2022

Herlevs sognerådsformænd og borgmestre 
Dette er en liste over Herlevs sognerådsformænd og borgmestre begyndende i 1909, da Herlev Kommune blev skilt fra Gladsakse.

Kilder 
 Bogen "Herlev Kommune 75 år" (1984)
 statistikbanken.dk Danmarks Statistik

Noter 

 
Kommuner i Region Hovedstaden
Herlevs Sognerådsformænd og Borgmestre
Kommuner med Gentofte-status
Junior Eurovision Song Contest 2009

Junior Eurovision Song Contest 2009 var den syvende udgave af Junior Eurovision Song Contest og blev afholdt den 21. november 2009 i Kyiv, Ukraine.
13 lande er blevet bekræftet af European Broadcasting Union til at konkurrere i konkurrencen.

Sted 

European Broadcasting Union inviterede tv-stationerne til at byde på rettighederne til at være vært for Junior Eurovision Song Contest 2009; tre bud blev modtaget fra Hviderusland, Serbien og Ukraine.
Ukraine fik rettighederne til 2009 konkurrencen og vil være vært for det i Kyiv.
Ukraine var også vært for Eurovision Song Contest 2005 på samme sted.

Koncept & Logo 
Konkurrencens logo er titlen "Tree of Life", som er baseret på illustrationen "Sunflower of life" af Maria Primachenko, en ukrainsk folkelige kunstmaler.

Deltagere 

 Hvert land får 12 point fra starten
  viser konkurrencen 
  viser konkurrencen

Noter

Eksterne henvisninger 

2009
Begivenheder i 2009
Musik i 2009
Frederik Vilhelm af Slesvig-Holsten-Sønderborg-Augustenborg

Frederik Vilhelm af Slesvig-Holsten-Sønderborg-Augustenborg (18. november 1668 – 3. juni 1714 var en sønderjysk hertug ud af den oldenborgske slægt.

Biografi 
Frederik Vilhelm var yngste søn af hertug Ernst Günther 1. af Augustenborg og hertuginde Augusta. Under forhandlingerne med Griffenfeld om et ægteskab med hans søster fik han 1675 stillet det indbringende domprovsti i Hamborg og posten som guvernør på Als i udsigt efter sin fader. Domprovstiet fik han allerede 1676 ved præsident Kielmannsegges død. Ved faderens død 1689 blev moderen efter hans testamente siddende i uskiftet bo med ret til at ordne arvefølgen. Dette udførte hun ved sit af kongen stadfæstede testamente (1692) således, at den ældste levende søn, Ernst August, der var konverteret katolicismen, blev udelukket til fordel for Frederik Vilhelm, der omtrent samtidig udnævntes til guvernør på Sønderborg. Da Ernst August imidlertid igen vendte tilbage til den lutherske tro, gik guvernørembedet over til ham (1695), og han bosatte sig nu i Sønderborg. Efter moderens død i 1701 tiltrådte Frederik Vilhelm arven, der omfattede Augustenborg, Rumohrsgaard og Evelgunde. 1703 købte han hertil den gamle herregård Avnbølgaard i Sundeved. Han var dansk generalmajor. Han blev efterfulgt som hertug af sin søn Christian August.

Ægteskab og børn 
Frederik Vilhelm giftede sig den 27. november 1694 i Hamburg med Sophie Amalie Ahlefeldt, der var datter af storkansleren greve Frederik Ahlefeldt af Gråsten og Langeland i hans ægteskab med Maria Elisabeth af Leiningen-Dagsburg-Hardenburg. Hun døde 24. december 1741. Frederik Vilhelm og Sophie Amalie fik 5 børn:

Referencer

Litteratur

Eksterne links 
 Hans den Yngres efterkommere 

Hertuger af Augustenborg
Generalmajorer fra Danmark
Danskere i 1600-tallet
Personer i Dansk Biografisk Leksikon
Udpantning

Udpantning er en form for tvangsfuldbyrdelse, hvorved det offentlige søger at inddrive sine krav på skatter, offentlige afgifter m.v. på borgerne.

I modsætning til civil tvangsfuldbyrdelse, der finder sted på grundlag af en afsagt dom, forlig eller skylderkendelse, kan udpantning ske alene på grundlag af det offentliges initiativ. Ved udpantningen foretages udlæg i borgerens aktiver.

Udpantningen foretages af en pantefoged. Protesterer borgeren over udpantningen, er pantefogeden forpligtet til at lade spørgsmålet forelægge for den stedlige fogedret, der således udøver judiciel kontrol med udpantningen. Indbringelse af sagen for fogedretten har dog ikke opsættende virkning for pantefogedens afgørelser.

Organisatorisk er pantefogederne ansat under SKAT. Tidligere havde også kommunerne pantefogeder ansat, men som et led i forberedelsen af kommunalreformen blev kommunernes udpantningsaktiviteter overført til SKAT fra 1. november 2005.

Videre læsning 

 Peter Møgelvang-Hansen & Jakob Juul-Sandberg (2022): Kreditorforfølgning - materiel foged- og konkursret. 9. udgave. Karnov Group.

Eksterne links 
 Bekendtgørelse af lov om udpantning og om udlæg uden grundlag af dom eller forlig
 Bekendtgørelse af lov om fremgangsmåden ved inddrivelse af skatter og afgifter m.v. (Inddrivelsesloven)
 Lov om ændring af forskellige love og om ophævelse af lov om kommunalt samarbejde om opkrævning og inddrivelse

Reference 
Jura
Retsvidenskab
Juridiske begreber